**Odontofiili laulu**

Odontofiili mä oon
En enää etsi elämäni suuntaa
Kiilteemme vahvistukoon
Fluorata tahdon
Reikääs, anna kun mä katson

Kun aika pulpiitin tiellemme tuo
Sealerista teemme suojaavan muurin
Huimaa tää täppäys on
Paikkamme kestää
Minkään emme anna estää
Paljosta luovun, jos saan pitää porani

En työtäsi mä tahdo riistää
tahdo en osaamistasi mä kiistää
Sua tarvitsen
Sydänystäväksi odontofiilin
Kaiken me jaamme
Toisiamme tukekaamme
Odontofiili tuntee arvon kollegan

Siltaa mä suunnittelen
Reippaasti hion enkä pelkää
Purennasta huolehtien
Tasaamme paineet
Parodontiumi kestää
Kulmahammasohjaus pidä aina mielessä

En lompakkoas tahdo riistää
Tahdo en tuntemuksiasi kiistää
Sua tarvitsen
Poistopotilaaksi odontofiilin
Tavoitteen jaamme
Suusi kuntoon kyllä saamme
Odontofiili tuntee arvon potilaan

Sua tarvitsen
Sydänystäväksi odontofiilin
Kaiken me jaamme
Toisiamme tukekaamme
Odontofiili tuntee arvon kollegan